**סיכום ישיבת וועדת ההיגוי**

**לקידום תכנון וניהול משולב של החוף והים בישראל – ICZM**

**4.11.2020**

**פתיחה:** ברכות ועדכון כללי על הפרויקט ונושאים מרכזיים בסדר היום של רשויות החוף - אופיר פינס, מנהל פורום רשויות החוף, ועו"ד עמית ברכה, מנכ"ל אדם טבע ודין:

* כחלק מהתפיסה הכוללנית לרצועת החוף והים, **הוגשה השבוע הצעת תקציב על סך כשני מיליארד שקל**, למשרדים הרלוונטים ולחברת הכנסת מיקי חיימוביץ.
* צוות הפרויקט התקדם בהכנת ניתוח החלופות ומסמך ניתוח רגישות רצועת החוף לשינויי האקלים

**נושאים לדיון:**

1. **הצגת חלופות למנגנון ניהול לרצועות החוף המוניציפליות ודיון (עו"ד תמי גנות, אט"ד, דר. שגית אזארי-וייזל וד"ר אורלי רונן, פורום רשויות החוף):**

מצ"ב המצגת שליוותה את הסקירה.

בהמשך להצגה הראשונית של החלופות השונות וההכוונה של וועדת ההיגוי, התקיימו פגישות ייעודיות וצורפו ניתוחים נוספים כדי לדייק את החלופות שהובאו לבחירה לוועדת ההיגוי.

הוצגה ההצעה להקמת גוף מאוחד ליישום ICZM ברשויות החוף. צוות הפרויקט בחן דוגמאות מהעולם ומישראל למנגנוני ניהול למרחבים גיאוגרפים בעלי מכנה משותף ושאינם מאוחדים סטטוטורית. מתוך שלל האפשרויות נבחרו ארבע חלופות שמתאימות ביותר למצב רשויות החוף בישראל, החלופות הוצגו על ידי נציגים של המודלים השונים, **להלן פירוט הערכת החלופות על פי קריטריונים:**

**טבלה 1 – סיכום מאפיינים כלכליים בכל חלופה ומתן ציון לכל מאפיין (1=במידה נמוכה, 3=במידה גבוהה)**

|  |  |  |  |
| --- | --- | --- | --- |
| **קריטריון** | **מנהלת** | **איגוד** | **תאגיד רב-רשותי** |
| יתרון לגודל | 3 | 3 | 3 |
| כתובת אחת מול הממשלה | 3 | 2 | 2 |
| הוגנות (צמצום פערים בין רשויות מקומיות) | 3 | 3 | 3 |
| יכולת אסטרטגית מול יכולות טקטיות (עבודה בקנה מידה רחב מול מצומצם) | 1 | 3 | 2 |
| חוקיות-סטטוטורית | 3 | 1 | 2 |
| בציעות פוליטית-  | 2 | 2 | 2 |
| בציעות מעשית | 3 | 2 | 3 |
| סיכוי להצלחה מול סיכון | 1 | 2 | 2 |
| גמישות (עבור רשויות, כניסה ויציאה) | 3 | 1 | 3 |
| **סה"כ** | **2.40** | **2.18** | **2.44** |

|  |  |  |
| --- | --- | --- |
| **במידה נמוכה** | **במידה בינונית** | **במידה רבה מאוד** |
| **1** | **2** | **3** |

**המלצה: הרשויות יקימו התאגדות רב רשותית לכל רשויות החוף, ראשי הרשויות ישבו בדרקטוריון ימנו גוף ניהולי ויגדירו סדר יום, יתקבל אישור משרד הפנים להפעלת התאגיד.**

**נקודות שעלו בדיון:**

**אופיר פז פינס:** איגוד ערים בנוסח איגוד ערים כנרת זהו אולי הפתרון האידיאלי אך הייתכנות הפוליטית שלו נמוכה מאוד כרגע.

**רני אמיר**: ברכות על העבודה, החלופה של התאגיד הרב רשותי, היא החלופה הטובה ביותר בזמן הנוכחי. יש חשיבות גדולה להקמת המנגנון שיוכל לטפל בנושאים שאף אחד לא טיפל בהם עד היום.

**חיזקי סיבק:** ניסיון טוב מאוד בעבודה עם איגודי ערים – גוף נותן שירותים – המתכונת המתאימה איגוד ערים.

**שמאי אסיף:** איגוד בנוסח איגוד הכנרת כי החוף הוא משאב לאומי וצריך להיות מנוהל כך, נגד חברה ממשלתית.להתאגד אך לא לשחרר את הממשלה ממחויבותה למשאב.

**הילה ארנרייך**/**אדם קונסטנטינובסקי:** חייבים לקחת בחשבון איך מגשרים על ניגודי אינטרסים בין הרשויות המקומיות.

**יובל ארבל**: חשוב להכניס לקריטריונים להערכה קריטריון שמתייחס ליעילות ולתרומה הסביבתית של המנגנון

**בלה ברקת**: הארגונים החברתיים והסביבתיים חייבים להיות חלק מהמנגנון

**ענת אריאלי**: למינהל התכנון אין העדפה לגבי המנגנון, ויש ניסיון מצויין עם איגוד ערים כנרת. יחד עם זאת צריך לקחת בחשבון שהנושאים התכנוניים ימשיכו להתנהל במסגרת הולחו"ף

**יהודית מוסרי**: לגוף הזה תהייה יכולת לייצר גוף ידע, משותף ומוסכם שיסייע גם בהיבטים התכנוניים, זה גוף משלים לא מחליף.

**ניר אונגרט**: עוד אין לנו עמדה מגובשת אבל בהחלט נבחן את הנושא. בשלב זה נראה שמודל משולב הוא הבחירה המועדפת, שמשלב בין ההיבטים הכלכליים והניהוליים ומאפשר מסגרת הצטרפות גמישה. צריך לתת את הדעת יותר לנושא הים והשימושים הימיים.

**אסף הראל**: צריך לקחת בחשבון כמה כל מודל מאפשר ייצוג הולם לאינטרסים השונים.

**אופיר פז פינס**: יש לייצר את מודל הניהול שמשלב את כלל בעלי העניין.

**תמי גנות**: לכל אחת מהחלופות יבנה מנגנון שיתופי גם מבני וגם ניהולי.

**סיגל גבאי**: למשרד התיירות אין העדפה ברורה לחלופה מסויימת אך חייבים לתת את הדעת למקורות התקציב ולסמכויות הגוף.

**סיכום:**

* הוועדה ממליצה על אימוץ החלופה להקמת התאגדות רב רשותית ובדיקת היתכנות הפוליטית לקדם חקיקה ייעודית.
* **לביצוע**: ישיבות לאישרור החלופה במרכז שלטון מקומי ובמרכז המועצות האזוריות, לאחר מכן ישיבות עם משרד האוצר, משרד הפנים ומשרד הגנת הסביבה.

**משתתפים:**

|  |  |
| --- | --- |
| שם | שיוך |
| **פורום רשויות החוף** |  |
| משה פדלון | יו"ר פורום רשויות החוף וראש עיריית הרצליה |
| אופיר פז פינס | מנהל הפורום וראש המכון לשלטון מקומי אוניברסיטת תל אביב |
| **אדם טבע ודין** |  |
| עו"ד עמית ברכה | מנכ"ל |
|  |  |
| **נציגי ממשלה** |  |
| מנהל התכנון |  |
| רונית מזר | יו"ר הולחוף |
| ענת אריאלי | מנהלת תחום ים וחופים |
| אהוד שורק | וועדת כלכלה כחולה |
| **משרד הגנת הסביבה** |  |
| רני עמיר | מנהל היחידה הארצית להגנת הסביבה הימית |
| יהודית מוסרי | מתכננת אגף ים וחופים |
| פרד ארזואן | סגן מנהל היחידה |
| **משרד התרבות והספורט** |  |
| אדם קונסטנטינובסקי | מנהל הספורט הימי |
| **משרד החקלאות** |  |
| אלון רונן | מנהל תחום שימור קרקע וניקוז |
|  |  |
| **משרד התיירות** |  |
| משה צימרמן | ממונה תכנון מחוז מרכז ות"א |
| סיגל גבאי | ממונה תכנון מחוז דרום |
| **רשות הטבע והגנים** |  |
| ניר אונגרט | מנהל אגף שטחים פתוחים |
| **החברה הממשלתית למצוקים** |  |
| הילה ארנרייך | מנכ"ל |
|  |  |
| **רשויות מקומיות** |  |
| חיזקי סייבק | ס. ראש המועצה, עמק חפר |
| עפר מור | מנכ"ל, החברה לתיירות, הרצליה |
| ירון קליין | מנכ"ל, חברת אתרים, תל אביב יפו |
| איתי חוטר | סמנכ"ל מרכז שלטון מקומי |
| רותם טרביצקי | חברת אתרים, תל אביב יפו |
| אסף אדמון | מנהל היחידה הסביבתית, אילת |
| קרנית גולדווסר | מרכז שילטון מקומי |
| הילה אקרמן | מרכז מועצות אזוריות |
| סילס יביליה | מנכ"ל החברה הכלכלית מטה אשר |
| גלי רז | מנהל אגף חופים מטה אשר |
| דנה בכר | איגוד ערים כינרת |
|  |  |
| **אקדמיה וחברה אזרחית** |  |
| חנוך אילסר | ראש תחום סביבה, קרן יד הנדיב |
| אסף אריאל | אקואשן |
| בלה ברדה | הפורום הישראלי לעירוניות  |
| שמאי אסיף | ראש מרכז לחקר העיר והאיזור בטכניון |
| יובל ארבל | צלול |
|  |  |
| **צוות הפרויקט** |  |
| עו"ד תמי גנות | אדם טבע ודין |
| יעל דורי | " |
| דר. אורלי רונן | פורום רשויות החוף |
| דר. שגית אזארי-ויזל | " |
| מודי ברכה | " |
| פול ויטל | " |
| נירה כהן | " |
| אורלי בביצקי |  |